Michal Daňo

Michal Daňo (* 30. apríl 1920, Banská Bystrica – † 4. september 1988, tamže) bol slovenský lyžiar. Jeho brat bol Jozef Daňo a sestra Mária Daňová-Sobotová.

 Životopis 
Michal Daňo absolvoval meštiansku a Živnostenskú školu pokračovaciu pri Štátnej odbornej škole v Banskej Bystrici (1938 – 1939). Bol priekopník lyžovania v Banskej Bystrici. Zúčastnil sa domácich i zahraničných súťaží, neskôr pracoval ako náčelník Horskej služby v Roháčoch. Pretekal v zjazdových disciplínach i v skokoch za Klub slovenských turistov a lyžiarov Banská Bystrica (40. roky 20. storočia). Bol účastníkom 1. – 4. majstrovstiev Slovenského štátu v lyžovaní v Banskej Bystrici a vo Vysokých Tatrách (1939, 1940, 1942, 1943), takisto sa zúčastnil neoficiálnych MS v zjazdovom lyžovaní v Cortine d'Ampezzo (1941) a iných súťaží.Klimová, A.; Némethová, M. a kol.: Kto bol kto v histórii Banskej Bystrice 1255-2000, ŠVK, Banská Bystrica, 2002

 Referencie 

 Zdroje 


Kategória:Slovenskí lyžiari
Kategória:Osobnosti z Banskej Bystrice